Uda Aisialdia - Irura\nUda Aisialdia 2021\nIrurako haur, nerabe eta gazte zerbitzuko helburua da bertako haurrei haurtzaroaz gozatzeko aukera egonkorra eta etengabea bermatzea, eskaintza iraunkorra eskainiz. Horregatik, 2020-2021 ikasturteari amaiera emateko, 2005-2018 urte bitartean jaiotakoei eskaini nahi diegun Uda Aisialdia udaleku irekiak aurkeztera gatoz.\nIrurako haur, nerabe eta gazte zerbitzuko helburua da bertako haurrei haurtzaroaz gozatzeko aukera egonkorra eta etengabea bermatzea, eskaintza iraunkorra eskainiz. Horregatik, 2020-2021 ikasturteari amaiera emateko, 2010-2018 urte bitartean jaiotakoei eskaini nahi diegun Uda Aisialdia udaleku irekiak aurkeztera gatoz.\nJakinarazi nahi dizuegu udalak udaleku irekiak antolatzen jarraituko duela, baina une honetako aisialdi zerbitzuetako neurriek ezinezko egiten dutela Uda Aisialdia zerbitzua martxan jartzea. Beraz, ezin dugu ziurtatu uztailean zerbitzu hau aurrera eramaterik izango dugun.\n2020ko udaleku irekiak gauzatu zirenetik ia urtebete igaro da, baina une honetako egoera epidemiologikoa ez da hobetu; horregatik, aurtengo Uda Aisialdia lehengo urtekoaren antzerakoa izango delakoan gaude, baina matrikulazioan aldaketa batzuk egongo dira.\nZerbitzua ekainaren 28tik uztailaren 23ra izango da, astelehenetik ostiralera, 10:00etatik 13:00etara (zaintza EZ da egongo). Aurten, aldiz, Uda Aisialdiako bi txanda egongo dira. Txanda bakoitzaren iraupena bi astekoa izango da eta, nahi izanez gero, bi txandetako aurrematrikula egin daiteke. Behin aurrematrikula eginda, zerbitzuaz gozatuko duten haurren kopurua jakingo da.\nEspazio itxiekin ditugun mugen ondorioz, gerta liteke zerbitzua egunero jaso beharrean, txandakako egun zehatz batzuetan soilik jasotzea. Hau jakitean, behin betiko zerbitzua zein izango den jakinaraziko zaie aurrematrikula egin dutenei, eta zerbitzuan baja emateko aukera izango dute.\nTxandak: bakoitzak komeni zaion txandan eman dezake izena: 1. txanda: ekainaren 28tik uztailaren 9ra.\n2. txanda: uztailaren 12tik 23ra.\nOrdutegia: Goizeko 10:00etatik 13:00etara (zaintza ez da egongo).\nParte-hartzaileak: 2010-2018 urteen artean jaiotakoak (biak barne).\nPrezioak Txanda bakarra: Iruran erroldatuta daudenek edo Irurako ikastolan matrikulatutakoek 41,15 €, besteek 88 €\nBi txandak: Iruran erroldatuta daudenek edo Irurako ikastolan matrikulatutakoek 71,50 €, besteek 176 €\nAurrematrikula: Apirilaren 23tik 30era (biak barne), www.irura.eus webgunetik Online, sinadura elektroniko bidez, edo matrikulazio orria deskargatu eta kultura bulegoan entregatuz.\nBehin-behineko taldekatzea: Maiatzaren 3tik 11ra bitartean, taldekatzeak egin eta zerbitzuaren behin-behineko eskaintza jakinaraziko da.\nBaja emateko epea: Maiatzaren 12tik 18ra, zerbitzurako aurrematrikula egin dutenek baja emateko aukera izango dute www.irura.eus webgunetik Online, sinadura elektroniko bidez, edo baja eskaera orria deskargatu eta kultura bulegoan entregatuz.\nBehin betiko taldekatzea: Maiatzaren 19tik 21era, behin betiko taldekatzeak egingo dira.\nLekua dagoen taldeetan matrikulazioa egiteko aukera: Behin betiko taldeak egin ondoren, Irurako webgune eta App bidez jakinaraziko da zein taldetan dagoen lekua, eta maiatzaren 24tik 28ra zabalduko da talde horietan matrikulazioa egiteko aukera (matrikulatzeko sistema aurrematrikulatzeko sistema bera izango da).\nMatrikula on line egiteko: On line matrikulatzeko identifikazio elektroniko beharrezkoa da.\nFamilia ugariaren agiria aurkezten dutenei %10eko deskontua aplikatuko zaie. Deskontu honi, bigarren seme alabaren izen-emateagatik, beste %10eko deskontua aplikatuko zaio, eta hiru seme-alabek izena emango balute, %15koa.\nFamilia ugaria ez izan arren, seme-alaba bat baino gehiagok izena eman badute, deskontu bera aplikatuko da (bigarrenarengatik %10). BETI ERE HAURREN UDA AISIALDIAN IZENA EMATEN BADUTE ETA EZ GAZTELEKUKOEN UDA AISIALDIAN. Deskontuak Iruran erroldatuta daudenek soilik izango dituzte.\nBestalde, inork ordaintzeko arazoak balitu, gizarte zerbitzuetako hobari-soziala eskuratzeko aukera izango luke matrikulazio orrian eskaera eginez. Eskaera onartua izanez gero, kuotaren %10 ordainduko luke.\nAurten ere, aurrematrikula www.irura.eus webgunearen bidez egitea gomendatzen dizuegu. Horretarako sinadura elektronikoa beharko duzue, eta ez duzuenok BakQ-a eska dezakezue udaletxeko harreran (herritarrentzako identifikazio elektronikoa). Horrela egin nahi ez baduzue, www.irura.eus webgunean aurkituko duzuen aurrematrikularako orria bete eta kultura bulegoan entregatu behar duzue. Kontuan izan aurrematrikularako epea errespetatzea ezinbestekoa dela kalitatezko zerbitzua mantentzeko.\nKontziente gara zerbitzu honek herriko haur eta nerabeentzat duen balioaz. Horregatik, udalak ahal dituen baliabide ekonomiko eta pertsonal guztiak jartzen ditu beraien eskura.\nHobari soziala eskatzeko baldintzak\nFamilia unitatearen hileko diru-sarrerei etxebizitza gastutik gehienez 550 € kenduta, kideen araberako DSBE kopurua izango da muga. 3 kide baino gehiagoko familia unitateetan 4. kidetik aurrera kide bakoitzeko % 5 gehituko da.\n2021ko hileko baremo ekonomikoa, DSBEren eta kideen araberakoa:\n1 - 706,22 €\n2 - 906,85 €\n3 - 1.003,15 €\n4 - + %5 - 1.053,30 €\n5 - + %5 - 1.105,97 €\n6 - + %5 - 1.161,27 €\n7 - + %5 - 1.219,33 €\n8 - + %5 - 1.280,30 €\nHileko diru-sarrera guztiak kontuan hartuko dira ondorengoak izan ezik:\nHaurrak jaiotzean Jaurlaritzako laguntzak\nFamilia unitatetzat, izena emandako haurraren guraso (edo arduraduna) eta anai-arrebak hartuko dira.\nHemen dituzue 2020ko Uda Aisialdia udaleku irekietako datu batzuk:\nParte-hartzaile kopurua: Haurrak: 99 Nerabeak: 40\nUdalak, goiza pasarako kontratatutako begirale kopurua: Begiraleak: 18\nDiru-sarrerak eta gastuak: Sarrerak: 6259.65€ Gastuak: 26583.88€\nUda Aisialdia 2021eko udaleku irekien aurrematrikulazioa egiteko epea amaitu ondoren, behin-behineko taldekatzeak egin dira. Taldekatze hauek, 13 haur + 2 begiraleko gehienezko ratioetan eta dauden barne espazioen arabera egin dira. Neurri hauek kontutan hartuta, egin zitzaizuen eskaintza aurrera eramatea ahalbidetuko luke.\nAurrez jakinarazi moduan, une honetan indarrean dagoen Euskal Herriko Agintaritzaren Aldizkarian (EHAA) argitaratuta dagoen maiatzaren 7ko 23/2021 dekretuak, aisialdiko zerbitzuetako taldekatzeak 6 haur + 1 begiraleko ratioetan egitea arautzen du eta ezinezko egiten du Uda Aisialdia 2021 zerbitzua martxan jartzea. Aldundiak jakinarazi duenaren arabera, Eusko Jaurlaritzari hainbat ekarpen egin dizkio indarrean dauden neurrien inguruan, horietako bat zehaztutako ratioen desadostasunaren ingurukoa delarik. Eusko Jaurlaritzak ekarpen hauek kontuan hartuz gero, gure eskaintza aurrera eraman ahal izatea espero da.\nBestalde, aipatu, egoera epidemiologiko honetan ez dela erreza izaten ari antolaketa orokorra eta taldekatzeak egitea, eta izen-emanda duzuenok zerbitzura bertaratzearen konpromezua hartzea eskatzen da, itxaron zerrendan geratu diren pertsonak baitaude. Gogorarazi baja emateko aukera egongo dela maiatzaren 12tik 18ra Uda Aisialdia 2021 baja emateko eskaera orria betez. Hau, www.irura.eus webgunean aurkituko duzue eta zerbitzu telematiko bidez, (horretarako, ziurtagiri digitala behar da, hau, udaleko harreran eska dezakezue) edo kultura bulegoan entregatuz egin daiteke.\nMatrikulatzeko epea amaitu ondorengo informazioa [pdf]\nOHARRA: Matrikulazioaren inguruko berriak jaso nahi badituzue Irurako Udaleko APP-a deskargatzera gonbidatzen zaituztegu.\nGutuna • Haurrak 2010-18 [pdf]\nAurrematrikulazio orria • Haurrak [pdf]\nParte hartzeko baldintzak onartzea\nCOVID-19 prebentzio eta kontrol neurriak\nIrurako nerabeei eskaintza iraunkorra eskainiaz, haien gaztaroaz gozatzeko aukera egonkorra eta etengabea bermatzea dugu haur, nerabe eta gazte zerbitzuko helburu. Horregatik, 2020-2021 ikasturteari amaiera emateko, 2005-2009 urte bitartean jaiotakoei eskaini nahi diegun Uda Aisialdia udaleku irekiak aurkeztera gatoz.\n2020ko udaleku irekiak gauzatu zirenetik ia urtebete igaro da, baina une honetako egoera epidemiologikoa ez da hobetu. Hala ere ahalegina egingo dugu Uda Aisialdia zerbitzua ahalik eta kalitatezkoena izateko.\nZerbitzua ekainaren 28tik uztailaren 23ra izango da, astean hiru egunez, horietako batean irteera egiten ahaleginduko garelarik. Aurten, Uda Aisialdian bi txanda egongo dira. Txanda bakoitzaren iraupena bi astekoa izango da eta, nahi izanez gero, bi txandetako aurrematrikula egin daiteke. Behin aurrematrikula eginda, zerbitzuaz gozatuko duten haurren kopurua jakingo da.\nEspazio itxiekin ditugun mugen ondorioz, gerta liteke zerbitzua astean hiru egunez jaso beharrean, egun zehatz batzuetan soilik jasotzea. Hau jakitean, behin betiko zerbitzua zein izango den jakinaraziko zaie aurrematrikula egin dutenei, eta zerbitzuan baja emateko aukera izango dute.\nTxandak: bakoitzak komeni zaion txandan eman dezake izena: 1. txanda: ekainaren 28tik uztailaren 9ra (astean 3 egun).\n2. txanda: uztailaren 12tik 23ra. (astean 3 egun).\nOrdutegia: Goizeko 10:00etatik 13:00etara (irteerak egonez gero 10:00etatik 17:00etara).\nParte-hartzaileak: 2005-2009 urteen artean jaiotakoak (biak barne).\nPrezioak Txanda bakarra: Iruran erroldatuta daudenek edo Irurako ikastolan matrikulatutakoek 32,92 €, besteek 70,4 €\nBi txandak: Iruran erroldatuta daudenek edo Irurako ikastolan matrikulatutakoek 57,20 €, besteek 140,8 €\nFamilia ugaria ez izan arren, seme-alaba bat baino gehiagok izena eman badute, deskontu bera aplikatuko da (bigarrenarengatik %10). BETI ERE GAZTELEKUKOEN UDA AISIALDIAN IZENA EMATEN BADUTE ETA EZ HAURREN UDA AISIALDIAN. Deskontuak Iruran erroldatuta daudenek soilik izango dituzte.\nBehin-behineko taldeak eta egutegia\nUda Aisialdia 2021eko udaleku irekien aurrematrikulazioa egiteko epea amaitu ondoren, behin-behineko taldekatzeak egin dira. Taldekatze hauek, 13 nerabe + 2 begiraleko gehienezko ratioetan eta dauden barne espazioen arabera egin dira. Neurri hauek kontuan hartuta, egin zitzaizuen eskaintza (astean hiru egun) aurrera eramatea ahalbidetuko luke.\nAurrez jakinarazi moduan, une honetan indarrean dagoen Euskal Herriko Agintaritzaren Aldizkarian (EHAA) argitaratuta dagoen maiatzaren 7ko 23/2021 dekretuak, aisialdiko zerbitzuetako taldekatzeak 6 nerabe + 1 begiraleko ratioetan egitea arautzen du eta ezinezko egiten du Uda Aisialdia 2021 zerbitzua martxan jartzea. Aldundiak jakinarazi duenaren arabera, Eusko Jaurlaritzari hainbat ekarpen egin dizkio indarrean dauden neurrien inguruan, horietako bat zehaztutako ratioen desadostasunaren ingurukoa delarik. Eusko Jaurlaritzak ekarpen hauek kontuan hartuz gero, gure eskaintza aurrera eraman ahal izatea espero da.\nErantsitako dokumentuan Uda Aisialdia 2021eko nerabeen egutegia duzue ikusgai. Bertan talde bakoitzak astero irteera bat izango duela ikus daiteke, baina, eguraldia dela eta edo beste hainbat arrazoi medio, irteera bertan behera geratuko balitz, herrian Uda Aisialdia 2021eko zerbitzua izango dute irteerako ordutegia mantenduz.\nInformazioa eta egutegia [pdf]\nGutuna • Neraberak 2005-09 [pdf]\nAurrematrikulazio orria • Nerabeak [pdf]\nDeialdiaren oinarriak. Akats zuzenketa [pdf]\nIrurako hautatze prozesua begiraleen lan poltsa [pdf]


Gure ingeniaritza-gaitasunari esker, neurrira egindako proiektuak gara ditzakegu, bai parket ijeztua fabrikatzen dutenentzat, bai balio erantsi handiko geruza askoko egurrezko parketa fabrikatzen dutenentzat.\nParket ijeztuetarako, erregistro-sistemak (Enbosed in Register) dituzten prentsatzeko ziklo laburreko lineak dira Bieleren espezialitatea; doitasun gorena dute, eta hozte-sistemak dituzte, panelaren egonkortasun dimentsional ezin hobea bermatzeko.\nGeruza anitzeko parketerako edo ingeniaritza-zorurako, Bielek handling sistema modernoenak ditu parketa kolatzeko, osatzeko eta prentsatzeko.\nIkuspen artifizialeko teknologia modernoena eta prozesuen automatizazioan dugun ezagutza integratzeari esker, abiadura handian amaitzeko eta paketatzeko lineak ere garatzen ditugu.\nBielek esperientzia handia du parketaren industriarako prozesuen automatizazioan.\nMelamina prentsatzeko ziklo laburreko lineak\nEbakitzeko eta mekanizatzeko lineak\nUnderlay aplikatzeko lineak\nProfilak estaltzeko eta paketatzeko lineak\nPapera inpregnatzeko lineetarako pilaketa-sistemak\nHIRU GERUZAKO EGURREZKO PARKETA\nHiru geruzako parketa osatzeko eta prentsatzeko lineak\nEbakitzeko eta profilatzeko lineak\nEnbalatzeko lineak (ausazko luzerak eta luzera finkoak)


Aviso legalLegezko abisua - Igantziko Udala\nAtari hau osorik jabetza intelektual eta industrialari buruzko Espainiako eta nazioarteko legeek babesten dute. Espresuki debekatuta dago atari honen kopia osoa edo partziala egitea, Igantziko Udalaren berariazko baimen idatzirik izan ezean. Atari hau edo honen edukiak indarreko araudian ezarritakoaren kontra erabiltzea legez zigortzen ahalko da.\nEz da derrigorrezkoa datu pertsonalak ematea. Bere datu pertsonalak ematen dituen erabiltzailea izanen da datu horien egiazkotasunaren eta zuzentasunaren erantzule bakarra. Igantziko Udalak ez du bere gain hartuko inolako erantzukizunik.\nAtari honetan jasotzen da Igantziko Udalak fidagarritzat jotzen dituen iturrietatik fede onez bildutako informazioa. Hala ere, Igantziko Udalak ez du atariaren edo bere edukien gaineko berme espliziturik zein inpliziturik ematen. Udalak ez du bermatzen atariko orrien funtzionamendua, ezta bere edukiak uneoro osoak, zehatzak edo fidagarriak izanen direla.\nIgantziko Udalak ez du bere gain hartuko ataria erabiltzeak eragindako kalte edo galera zuzenen zein zeharkakoen gaineko inolako erantzukizunik; sistema informatikoetan sortutakoak, birus informatikoak eta atariko informazioan oinarrituz hartutako edozein erabakiren ondorioz eragindako kalteak barne. Igantziko Udalak informazioaren baieztatze idatzia eskatzea gomendatzen du, hala behar izanez gero.\nAtari honetako informazioa erabiltzerakoan, kasuan kasuko arauak beteko dira. Igantziko Udalak ez du bere gain hartuko atariko edukien erabilera ezegokiaren inguruko inolako erantzukizunik, ezta aipatutako erabilerak eragiten ahal dituen ondorioen ingurukorik ere.\nIgantziko Udalak beretzat gordetzen du edozein unetan atari honetako edukiak eta bertan Sartzeko Baldintza Orokorrak aldatzeko eskubidea, aldez aurretik jakinarazi gabe.